|  |  |  |
| --- | --- | --- |
| Prvi.jpg | | 22. I 2019. Број **9/19** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јануар 2019.** |

**Просјечна плата након опорезивања у децембру 891 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 413 КМ, а најнижа у подручју *Умјетност, забава и рекреација* 611 КМ**

Просјечна мјесечна плата након опорезивања у Републици Српској,исплаћена у децембру 2018. године износила је891 КМ, а просјечна мјесечна бруто плата 1 382 КМ.

Просјечна плата након опорезивања исплаћена у децембру 2018. у односу на исти мјесец претходне године номинално је већа за 6,7%, док је у односу на новембар 2018. номинално већа за 1,3%.

Посматрано по подручјима, у децембру 2018. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 413 КМ. Са друге стране, најнижа просјечна плата након опорезивања у децембру 2018. исплаћена је у подручју *Умјетност, забава и рекреација*611 КМ.

У децембру 2018. године, у односу на новембар 2018, највећи номинални раст плате након опорезивања забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 11,2%, *Остале услужне дјелатности* 10,7%и *Стручне, научне и техничке дјелатности* 3,8%.

Смањење плате, у номиналном износу, забиљежено је у подручју *Трговина на велико и на мало, поправка моторних возила и мотоцикала* 0,1%.

км



Графикон 1. Просјечнe платe након опорезивања по мјесецима

**Мјесечна инфлација у децембру 2018. године -0,3%**

**Годишња инфлација (XII 2018/XII 2017) 1,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у децембру 2018. године у односу на претходни мјесец, у просјеку су ниже за 0,3%, док су на годишњем нивоу, у просјеку више за 1,4%.

Од 12 главних одјељака производа и услуга, више цијене забиљежене су у четири, ниже цијене у пет, док су цијене у три одјељка, у просјеку остале непромијењене.

Највећи раст цијена у децембру забиљежен је уодјељку *Алкохолна пића и дуван* (0,4%) усљед виших цијена у групи Алкохолна пића од 1,4%, затим у одјељку *Храна и безалкохолна пића* (0,3%) због виших (сезонских) цијена поврћа од 6,7%. Више цијене у децембру забиљежене су још у одјељцима *Становање* и *Здравство* од 0,1%.

У одјељцима *Комуникације*, *Образовање*, *Ресторани и хотели* цијене су у просјеку остале непромијењене.

Највећи пад цијена у децембру забиљежен је у одјељку *Одјећа и обућа* (4,6%) усљед великог броја снижених цијена како одјевних предмета, тако и обуће, затим у одјељку *Превоз* (1,0%) усљед нижих цијена у групи Горива и мазива од 1,5%, те у одјељку *Остала добра и услуге* (0,6%) у којем су ниже цијене од 1,5% забиљежене у групи Лични предмети, и од 1,4% у групи Производи за личну његу. У одјељку *Намјештај и покућство* (0,2%) ниже цијене забиљежене су у групама Текстил за домаћинство 0,6%, Мањи апарати за домаћинство 0,5% и Намјештај и теписи 0,5%, док су у одјељку *Рекреација и култура* (0,1%), ниже цијене oд 1,8% забиљежене у групи Опрема за спорт и рекреацију.

2018

2017

Графикон 2. Мјесечна и годишња инфлација

**Календарски прилагођена индустријска производња (I-XII 2018/I-XII 2017.) већа 3,6%**

**Десезонирана индустријска производња (XII 2018/XI 2018.) већа 0,1%**

**Број запослених у индустрији (I-XII 2018/I-XlI 2017.) већи 2,1%**

**Календарски прилагођена индустријска производња** у периоду јануар-децембар 2018. године у поређењу са истим периодом 2017. године већа је за 3,6%. У истом периоду у подручју *Производња и снабдијевање електричном енергијом, гасом, паром и климатизација* остварен је раст од19,8% и у подручју *Вађење руда и камена* раст од 4,1%, док је у подручју *Прерађивачка индустрија* забиљежен пад од 3,0%.

**Десезонирана индустријска производња** у децембру 2018. године у поређењу са новембром 2018. године већа је за 0,1%. У истом периоду у подручју *Прерађивачка индустрија* остварен је раст од3,6% и у подручју *Производња и снабдијевање електричном енергијом, гасом, паром и климатизацији* раст од 2,8%, док је у подручју *Вађење руда и камена* забиљежен пад од 9,3%.

**Број запослених у индустрији** у децембру 2018. године у односу на просјечан мјесечни број запослених у 2017. години већи је за 2,4%, у односу на исти мјесец прошле године за 1,5%, док је у односу на новембар 2018. године мањи за 0,4%. Број запослених у индустрији у периоду јануар – децембар 2018. године, у односу на исти период прошле године, већи је за 2,1%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од 5,0%, у подручју *Прерађивачка индустрија* раст од 2,1%, док је у подручју *Вађења руда и камена* забиљежен падод 2,3%.

Графикон 3. Индекси индустријске производње, децембар 2014 – децембар 2018. (∅2015=100)

**Покривеност увоза извозом у децембру 2018. године 73,0%**

У децембру 2018. године остварен је извоз у вриједности од 285 милиона КМ и увоз у вриједности од 390 милиона КМ.

У оквиру укупно остварене робне размјене Републике Српске са иностранством у децембру 2018. године, проценат покривености увоза извозом износио је 73,0%. Проценат покривености увоза извозом, у периоду јануар - децембар, износио је 71,7%.

У периоду јануар - децембар 2018. године остварен је извоз у вриједности од 3 милијарде 741 милион КМ, што је за 7,6% више у односу на исти период претходне године. Увоз је, у истом периоду, износио 5 милијарди 217 милиона КМ, што је за 6,5% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - децембар 2018. године, највише се извозило у Италију и то у вриједности од 573 милиона КМ, односно 15,3%, те у Србију  
485 милиона КМ, односно 13,0% од укупно оствареног извоза. У истом периоду, највише се увозило из Србије и то у вриједности од 876 милиона КМ, односно 16,8% и из Италије, у вриједности од 587 милиона КМ, односно 11,2% од укупно оствареног увоза.

Посматрано по групама производа, у периоду јануар - децембар 2018. године, највеће учешће у извозу остварује електрична енергија са 286 милиона КМ, што износи 7,6% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 595 милиона КМ, што износи 11,4% од укупног увоза.

хиљ. КМ

2018

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Проф. др Јасмин Комић, в.д. директора Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |